Kalmistu tänav
Kalmistu tänav (kuni 14. novembrini 1927 Maarja tänav; Marienstraße) on umbes 520 m pikkune tänav Tartus. Tänav algab Nurme tänavalt ja kulgeb kuni Raadi kalmistu peaväravani, kus ta teeb täisnurkse pöörde ja ulatub Peetri tänavani, millest edasi jätkub Liiva tänavana. Kalmistu tänavaga ristuvad paremalt tänavad nimega Maarjaturg, Lubja tänav, Risti tänav ja veelkord Maarjaturg. Maarjaturu tänavast alates kulgeb tänav Raadi kalmistu servas kuni kalmistu peaväravani. Teisel pool Nurme tänavat jätkub tänav Aru tänavana. 1936. aastal leiti Kalmistu 27 kaevu puhastamisel paetahvel väidetava kiilkirjaga.